ধনশ্রীর সঙ্গে ডিভোর্স না হতেই অন্য সম্পর্কে যুজবেন্দ্র চাহাল?

ওয়েব ডেস্ক: মরুদেশে চ্যাম্পিয়ন্স ট্রফির (ICC Champions Trophy 2025) খেতাবি লড়াইয়ে মুখোমুখি ভারত ও নিউজিল্যান্ড। ইতিমধ্যে উত্তেজনার পারদ চড়ছে গ্যালারিতেও। তবে গ্যালারির হাজারো দর্শকের ভিড়ে নজর কেড়েছেন ভারতীয় দলের স্পিনার যুজবেন্দ্র চাহাল (Yuzvendra Chahal)। কারণ এদিন তিনি একা নন, এক সুন্দরী মহিলার পাশে বসে উপভোগ করছেন ফাইনাল ম্যাচ।

কে এই রহস্যময়ী সুন্দরী? তা নিয়েই তুমুল চর্চা শুরু হয়েছে নেটদুনিয়ায়। গ্যালারিতে ক্যামেরার নজরবন্দি চাহালের সঙ্গী কে, তা জানতে ব্যাকুল নেটিজেনরা। খোঁজ নিয়ে জানা গিয়েছে, চাহালের পাশে বসে থাকা এই মহিলার নাম মেহবেশ। তিনি পেশায় একজন রেডিও জকি। তাঁদের একসঙ্গে দেখেই চাহালের ব্যক্তিগত জীবন নিয়ে নতুন করে তৈরি হয়েছে জল্পনা।

আরও পড়ুন: স্পিন জালে বন্দি কিউয়িরা, ট্রফি জিততে ভারতের লক্ষ্য ২৫২

যদিও এই প্রথম নয়, এর আগেও একাধিকবার আলোচনার কেন্দ্রে এসেছে চাহালের ব্যক্তিগত জীবন। নানা সময়ে উঠেছে নানা গুঞ্জন। তাঁর স্ত্রী ধনশ্রী ভার্মা (Dhanashree Verma)-র সঙ্গে সম্পর্কের টানাপোড়েনের খবর তো নতুন কিছু নয়। চলতি বছরের শুরু থেকেই তাঁদের বিচ্ছেদের জল্পনা ছড়ায়। যদিও দু’জনের কেউই এই বিষয়ে সরাসরি কিছু জানাননি। তবে বিভিন্ন সময়ে চাহালের ইনস্টাগ্রাম পোস্ট ও ইঙ্গিতপূর্ণ বার্তা দেখে অনেকেই অনুমান করেছেন, তাঁদের দাম্পত্যে চিড় ধরেছে।

Chahal watching Champions Trophy final in Dubai. pic.twitter.com/yWz2O4qFqu

— Johns. (@CricCrazyJohns) March 9, 2025

তাই এই প্রেক্ষাপটে চাহালকে অন্য এক মহিলার সঙ্গে দেখেই নতুন গুঞ্জন শুরু হয়েছে। অনেকেই মনে করছেন, চাহাল কি তবে নতুন সম্পর্কের পথে হাঁটছেন? আবার কেউ বলছেন, তাঁরা দু’জন শুধুমাত্র বন্ধু। যদিও এই বিষয়ে চাহাল বা মেহবেশ কেউই কোনও মন্তব্য করেননি।